**2017 metų vizitai, bendradarbiavimas**

|  |  |  |  |
| --- | --- | --- | --- |
| **Vizito data** | **Vieta** | **Dalyviai** | **Tikslas, trumpas aprašymas** |
| Sausio 26 d. | Anykščiai | Šiaurės instituto Alandų salose direktoriumi Jokūbu M. Haagendal | Susitikimas su Šiaurės instituto Alandų salose direktoriumi Jokūbu M. Haagendal dėl bendradarbiavimo Anykščių menų inkubatoriuje. |
| Vasario 15 d. | Lenkija | Anykščių rajono savivaldybės meras Kęstutis Tubis | Lietuvos Respublikos konsulato Seinuose vadovo Vaclovo Stankevičiaus kvietimu dalyvavo iškilmingame Lietuvos Valstybės atkūrimo dienai skirtame minėjime. Lietuvos Respublikos konsulato Seinuose vadovui Vaclovui Stankevičiui iškilmių metų meras K. Tubis įteikė angelą – kaip artimos miestų ir valstybių draugystės ir bendradarbiavimo simbolį.  <https://www.anyksciai.lt/naujienos/seinuose-paminetas-99-asis-lietuvos-valstybes-gimtadienis/1816> |
| Kovo 14 d. | Anykščiai | Medikų iš Kazachstano delegacija | Anykščiuose viešėję svečiai susipažino su Anykščių rajono savivaldybės ligoninės struktūra ir veikla, stebėjo ligoninėje atliekamas operacijas ir procedūras.  <https://www.anyksciai.lt/naujienos/anyksciu-rajono-savivaldybeje-mediku-is-kazachstano-delegacija/1860> |
| Balandžio 5 d. | Anykščiai | Izraelio ambasadorius Amiras Maimonas | Oficialus Izraelio ambasadoriaus vizitas prasidėjo prie Anykščių rajono savivaldybės. Iš ten delegacija pajudėjo į senąsias žydų kapines, kuriose anykštėnas rašytojas, visuomenininkas Rimantas Povilas Vanagas ir Savivaldybės administracijos Architektūros ir urbanistikos skyriaus vyriausioji specialistė Daiva Stankevičienė daugiau papasakojo apie kapinių būklę, jų įamžinimą ir saugojimą.  <https://www.anyksciai.lt/naujienos/anyksciuose-viesejo-izraelio-ambasadorius/1893> |
| Birželio 3 d. | Anykščiai | Japonijos ambasadorius Lietuvoje Toyoei Shigeeda | Vyskupo skvere esančią Kalbų alėją papildė dar vienas pasisveikinimas. Šventinį pirmąjį birželio šeštadienį Anykščiuose viešėsiantis Japonijos ambasadorius Lietuvoje Toyoei Shigeeda atidengs plytelę, sveikinsiančią anykštėnus ir miesto svečius japonų kalba.  <https://www.anyksciai.lt/naujienos/kalbu-aleja-papuos-pasisveikinimas-japonu-kalba/1992> |
| Birželio 16 d. | Baltarusija | Anykščių rajono meras Kęstutis Tubis | Vizitas Dokšicoje, VšĮ „Euroregiono ežerų kraštas“ kvietimu dėl tolimesnio bendradarbiavimo ir projektų su kaimyninėmis savivaldybėmis. |
| Birželio 30 d. | Anykščiai | Italijos ambasadorius Lietuvoje Stefano Taliani De Marchio | Pirmą kartą Anykščiuose viešintis garbus svečias nuoširdžiai domėjosi gausia turistinių paslaugų infrastruktūra, mūsų krašto istorija ir ateities planais. Susitikimo metu pašnekovai pasidalino mintimis apie galimo bendradarbiavimo perspektyvas. Po susitikimo Savivaldybėje ambasadorius vyko į Anykščių menų centrą, kur Angelų muziejui perdavė Italijos menininkės Vittoria Lepore kurtą angelą.  <https://www.anyksciai.lt/naujienos/meras-k.-tubis-susitiko-su-italijos-ambasadoriumi/2028> |
| Liepos 21 d. | Anykščiai | 5 užsienio šalių delegacijos iš Smurgainių ir Klecko (Baltarusija), Mirgorodo (Ukraina), Maduonos (Latvija) ir Seinų (Lenkija) | Anykščių rajono savivaldybės posėdžių salėje vyko oficialus užsienio delegacijų, dalyvaujančių Anykščių miesto šventėje „ŠvenČIA Anykščiai!“ susitikimas. Į liepos 20–23 dienomis vyksiantį Anykščių miesto gimtadienį atvyko 5 užsienio šalių delegacijos iš Smurgainių ir Klecko (Baltarusija), Mirgorodo (Ukraina), Maduonos (Latvija) ir Seinų (Lenkija). Susitikimą pradėjęs Anykščių rajono meras Kęstutis Tubis pasveikino į šventę atvykusius Anykščių miesto partnerius ir trumpai pristatė rajono naujienas, atsakė į delegacijų nariams iškilusius klausimus.  <https://www.anyksciai.lt/naujienos/anyksciu-rajono-savivaldybeje-lankesi-uzsienio-partneriu-delegacijos/2062> |
| Rugpjūčio 24 d. | Ukraina | Anykščių rajono meras Kęstutis Tubis | Minint Ukrainos Nepriklausomybės dieną, Anykščių rajono meras Kęstutis Tubis ir Mirgorodo (Ukraina) miesto vadovas Sergejus Solomacha pasirašė Ketinimų protokolą dėl bendradarbiavimo tarp Lietuvos Respublikos Anykščių rajono savivaldybės ir Mirgorodo miesto tarybos. Lietuvos Respublikos Anykščių rajono savivaldybė ir Ukrainos Mirgorodo miesto taryba, siekdamos formuoti ir vystyti partnerystę tarp Anykščių rajono ir Mirgorodo miesto, ketina bendradarbiauti įvairiose srityse ir palaikyti draugiškus santykius. Protokole numatyta puoselėti ir stiprinti kelių sričių partnerystę, dalintis turima patirtimi ir žiniomis ekonomikos, savivaldos, švietimo, kultūros ir sporto, socialinės paramos ir sveikatos apsaugos, turizmo bei aplinkosaugos klausimais.  <https://www.anyksciai.lt/naujienos/mirgorode-pasirasytas-bendradarbiavimo-su-anyksciais-protokolas/2106> |
| Rugsėjo 16 d. | Baltarusija | Anykščių rajono mero pavaduotojas Sigutis Obelevičius | Vizitas Smurgainiuose, dalyvaujant festivalyje-mugėje. |
| Spalio 2 d. | Anykščiai | Anykščių krašto garbės ambasadorius Norvegijoje Arnfinn Nergård | Susitikimo metu kalbėta ne tik apie daugiau nei dešimtmetį besitęsiančią miestų draugystę, bet ir apie ateities perspektyvas. A. Nergård ir J. Ryen negailėjo komplimentų Anykščių muzikos mokyklos auklėtiniams, kultūriniame gyvenime tokiems aktyviems Anykščių rajono gyventojams. <https://www.anyksciai.lt/naujienos/a.-nergrd-anyksciai-tikrai-turi-kuo-didziuotis/2201> |
| Spalio 20 d. | Anykščiai | Lietuvos Respublikos vidaus reikalų ministras Eimutis Misiūnas, Latvijos Respublikos aplinkos apsaugos ir regionų plėtros ministerijos parlamentinis sekretorius Janis Eglits ir Estijos Respublikos ministras Jaak Aab. | Ministrų susitikime aptarta kaip spręsti aktyvesnio vietos savivaldos vaidmens bei gyventojų domėjimosi ir įsitraukimo į valstybės valdymą klausimus.  <https://www.anyksciai.lt/naujienos/apie-tvaria-regionu-pletra-baltijos-saliu-ministrai-diskutavo-anyksciuose/2249> |
| Spalio 30 d. | Anykščiai | Anykščių rajono garbės ambasadorius Ukrainoje Virginijumi Strolia | Atviro ir konstruktyvaus pokalbio metu buvo pasidalinta ateities planais, aptartos Anykščių rajono savivaldybės ir Ukrainos kurorto Mirgorodo gamtosaugos ir kultūros srities bendradarbiavimo galimybės. Ypatingas dėmesys buvo skirtas žymių Ukrainos rašytojų rezidencijų Anykščiuose temai.  <https://www.anyksciai.lt/naujienos/k.-tubis-susitiko-su-anyksciu-rajono-garbes-ambasadoriumi-ukrainoje/2265> |